Dôvodová správa

Materiál „Návrh na odvolanie a vymenovanie predsedu Dozorného výboru Úradu pre finančný trh“ sa predkladá na rokovanie vlády SR na základe zákona č. 96/2002 Z. z. o dohľade nad finančným trhom a o zmene a doplnení niektorých zákonov. Úrad pre finančný trh (ÚFT) je právnická osoba, ktorej sú zverené právomoci orgánu verejnej moci v oblasti dohľadu nad kapitálovým trhom a poisťovníctvom.  

Dozorný výbor ÚFT úradu je kontrolným orgánom ÚFT, ktorý schvaľuje rozpočet ÚFT, výšku príspevkov dohliadaných subjektov, ako aj zmluvný plat a funkčné požitky členov Rady ÚFT a generálneho riaditeľa ÚFT. Členov tohto orgánu vymenúva a odvoláva vláda SR, pričom predsedu na základe návrhu ministra financií, podpredsedu  na základe návrhu guvernéra Národnej banky Slovenska a najmenej ďalších dvoch Dozorného výboru ÚFT na základe návrhov . Dozorný výbor ÚFT nemá kompetenciu zasahovať do rozhodovania ÚFT voči dohliadaným subjektom. Hlavnou náplňou jeho činnosti je dozerať na hospodárenie ÚFT.
Zmena na poste predsedu Dozorného výboru ÚFT vyplýva z naplnenia zámeru predmetného zákona, na základe ktorého Ministerstvo financií SR má mať jedného zástupcu v tomto orgáne, pričom v súčasnosti Ministerstvo financií SR svojho zástupcu v tomto orgáne nemá, čo vzhľadom na súčinnosť Ministerstva financií SR s ÚFT v prístupovom procese do EÚ je nevyhnutné.